《九日同彭景武春官徐舜和汪抑之器之三太史白云观登高》
明代·罗钦顺

人情都爱重阳好，尘世难逢笑口开。与子丁宁深载酒，及身强健数登台。

千山落木岚光老，万井寒烟暮色催。上马颓然乌帽侧，风流无让习池回。

作者简介：（1465—1547） 明江西泰和人，字允升，号整庵。弘治六年进士。授编修，迁南京国子监司业，以实行教士。忤刘瑾，革职为民。瑾诛复官，累迁吏部右侍郎。世宗即位，擢吏部尚书，以与张璁、桂萼同朝为耻，辞归。家居二十年，潜心性理之学。初笃信佛学，后舍弃。认为博学、审问、慎思、明辨、笃行，废一不可，卒谥文庄。有《困知记》、《整庵存稿》。